Document ID: 32014R0340

KOMISSION TÄYTÄNTÖÖNPANOASETUS (EU) N:o 340/2014,
annettu 1 päivänä huhtikuuta 2014,
komission asetuksen (EU) N:o 1272/2009 muuttamisesta tiettyjä maataloustuotteiden julkista interventiota koskevien eräiden sääntöjen osalta Euroopan parlamentin ja neuvoston asetuksen (EU) N:o 1308/2013 mukaisesti
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 20 artiklan a, b, c ja o alakohdan,
sekä katsoo seuraavaa:
(1)
Komission asetuksessa (EU) N:o 1272/2009 (2) vahvistettiin tiettyjen maataloustuotteiden julkisen interventiomekanismin soveltamista koskevat yksityiskohtaiset säännöt neuvoston asetuksen (EY) N:o 1234/2007 (3) mukaisesti. Asetus (EY) N:o 1234/2007 on kumottu ja korvattu 1 päivästä tammikuuta 2014 asetuksella (EU) N:o 1308/2013.
(2)
Asetuksen (EU) N:o 1308/2013 II osan I osaston I luvussa tehdään eräitä muutoksia julkiseen interventiojärjestelmään; niitä sovelletaan 1 päivästä tammikuuta 2014.
(3)
Vilja- ja riisialalla on luovuttu interventiokeskusten käsitteen käytöstä ja durra poistetaan julkiseen interventioon hyväksyttävien tuotteiden luettelosta.
(4)
Maito- ja maitotuotealalla voin ja rasvattoman maitojauheen interventio-ostot tapahtuvat tarjouskilpailumenettelyllä, jonka komissio käynnistää, kun kiinteään hintaan ostettavat määrät on saavutettu.
(5)
Naudanliha-alalla enimmäisostohinnan määrittäminen perustuu keskimääräiseen markkinahintaan jäsenvaltiossa tai jäsenvaltion alueella. Lisäksi urospuolisten eläinten ruhojen entinen A-luokka on jaettu uuteen A-luokkaan ja uuteen Z-luokkaan, jotka on lisätty asetuksen (EU) N:o 1308/2013 liitteessä IV vahvistettuun luokitukseen; tähän Z-luokkaan kuuluvat urospuoliset eläimet voidaan hyväksyä julkiseen interventioon.
(6)
Sen vuoksi on aiheellista toteuttaa kyseiset muutokset muuttamalla asetusta (EU) N:o 1272/2009.
(7)
Koska interventiokeskusten käsitteen käytöstä on luovuttu, komission asetukset (EU) N:o 1125/2010 (4) ja (EU) N:o 162/2011 (5) ovat vanhentuneet. Oikeusvarmuuden vuoksi ne olisi kumottava.
(8)
Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Muutetaan asetus (EU) N:o 1272/2009 seuraavasti:
1)
Korvataan I osaston I luvun otsikko seuraavasti:
”Soveltamisala, määritelmä sekä interventiovarastointipaikkojen hyväksyminen”
2)
Korvataan 2 artikla seuraavasti:
”2 artikla
Interventiovarastointipaikat
1. Varastointipaikkojen, joissa interventioon ostettuja tuotteita säilytetään, on oltava interventioelinten vastuulla tämän asetuksen ja asetuksen (EY) N:o 884/2006 mukaisesti, erityisesti vastuuseen ja tarkastuksiin liittyvien seikkojen osalta, kuten mainitun asetuksen 2 artiklassa säädetään.
2. Interventioelinten on varmistettava, että varastointipaikat täyttävät ainakin tämän asetuksen 3 artiklassa vahvistetut edellytykset. Interventioelinten on hyväksyttävä vilja- ja riisialojen varastointipaikat.
3. Vilja- ja riisialojen varastointipaikkoja koskevat tiedot on päivitettävä ja annettava jäsenvaltioiden ja kansalaisten tietoon tämän asetuksen 55 artiklan mukaisesti.”
3)
Muutetaan 3 artikla seuraavasti:
a)
Korvataan otsikko seuraavasti:
”Varastointipaikkoja koskevat vaatimukset”
b)
Poistetaan 1 kohdan a alakohta.
c)
Korvataan 1 kohdan toinen alakohta seuraavasti:
”Tässä kohdassa ’vähimmäisvarastointikapasiteetilla’ tarkoitetaan vähimmäiskapasiteettia, joka ei ole välttämättä käytettävissä pysyvästi mutta helposti toteutettavissa aikana, jona ostot mahdollisesti suoritetaan. Vähimmäisvarastointikapasiteettia on sovellettava kaikkiin ostettaviin viljoihin ja riisilajikkeisiin.”
4)
Korvataan 8 artiklan 1 kohdan a alakohta seuraavasti:
”a)
tavallisen vehnän, ohran ja maissin osalta 80 tonnia;”
5)
Muutetaan 10 artikla seuraavasti:
a)
Korvataan 1 kohdan a alakohdan iv alakohta seuraavasti:
”iv)
viljan ja riisin osalta se hyväksytty varastointipaikka, jolle tarjouskilpailussa tai sen ulkopuolella tehty tarjous on tehty edullisimpaan hintaan 29 artikla huomioon ottaen; tämä varastointipaikka ei saa olla se varastointipaikka, jossa tuote on tarjouskilpailussa tai sen ulkopuolella tehtävän tarjouksen jättöhetkellä;”
b)
Korvataan 2 kohdassa viittaus 2 artiklan 3 kohtaan viittauksella 2 artiklan 2 kohtaan.
6)
Muutetaan 16 artikla seuraavasti:
a)
Muutetaan 2 kohta seuraavasti:
i)
Korvataan a alakohta seuraavasti:
”a)
tavallisen vehnän, voin tai rasvattoman maitojauheen ostoa koskevan tarjouskilpailumenettelyn, kun määrät ylittävät 3 miljoonan tonnin, 50 000 tonnin tai 109 000 tonnin tarjotun enimmäismäärän;”
ii)
Poistetaan b alakohta.
b)
Lisätään 2 a kohta seuraavasti:
”2 a Komissio voi avata ilman Euroopan parlamentin ja neuvoston asetuksen (EU) N:o 1308/2013 (6) 229 artiklan 1 kohdassa tarkoitetun komitean apua naudanlihan ostoa koskevan tarjouskilpailumenettelyn luokittain ja jäsenvaltion tai sen alueen mukaan kahden viimeisimmän markkinahintojen viikkonoteerauksen perusteella asetuksen (EU) N:o 1308/2013 13 artiklan 1 kohdan c alakohdan mukaisesti. Komissio voi keskeyttää kyseisen tarjouskilpailumenettelyn samaa menettelyä noudattaen luokittain ja jäsenvaltion tai sen alueen mukaan viimeisimmän markkinahintojen viikkonoteerauksen perusteella.
(6) EUVL L 347, 20.12.2013, s. 671.”" 						
c)
Korvataan 5 kohta seuraavasti:
”5. Riisin osalta tarjouskilpailumenettely voidaan rajoittaa yhteen tai useampaan paddy- eli raakariisityyppiin, siten kuin ne määritellään asetuksen (EU) N:o 1308/2013 liitteessä II olevan I osan I kohdan 2 alakohdassa (’lyhytjyväinen riisi’, ’keskipitkäjyväinen riisi’, ’luokan A pitkäjyväinen riisi’ tai ’luokan B pitkäjyväinen riisi’).”
7)
Korvataan 21 artiklan 1 kohta seuraavasti:
”1. Jos tarjouskilpailussa naudanlihan osalta tehty tarjous ylittää jäsenvaltiossa tai sen alueella luokkaa kohti todetun markkinoiden keskihinnan, joka on muunnettu R3-laaduksi noudattaen liitteessä III olevassa II osassa vahvistettuja kertoimia, sitä ei hyväksytä.”
8)
Korvataan 26 artiklan 1 kohta seuraavasti:
”1. Jos viljaa tai riisiä ei voida toimittaa tarjouskilpailuun osallistuvan tai sen ulkopuolisen tarjoajan ilmoittamaan 10 artiklan 1 kohdan a alakohdan iv alakohdassa tarkoitettuun varastointipaikkaan, interventioelimen on nimettävä toinen varastointipaikka, johon tuotteet on toimitettava edullisimpaan hintaan.”
9)
Korvataan 31 artiklan 2 kohdassa viittaus 2 artiklan 3 kohtaan viittauksella 2 artiklan 2 kohtaan.
10)
Poistetaan 32 artiklan 5 kohdan i alakohta.
11)
Korvataan 47 artiklan 3 kohdassa ilmaisu ”liitteessä I olevan IX, X ja XI osan” ilmaisulla ”liitteessä I olevan IX ja XI osan”.
12)
Muutetaan 55 artikla seuraavasti:
a)
Korvataan otsikko seuraavasti:
”Viljaa ja riisiä käsittelevät interventioelimet ja varastointipaikat”
b)
Muutetaan 1 kohta seuraavasti:
i)
Poistetaan b alakohta.
ii)
Korvataan c alakohta seuraavasti:
”c)
hyväksytyt varastointipaikat; ja”
c)
Korvataan 3 kohta seuraavasti:
”3. Interventioelinten luettelo sekä varastointipaikkojen luettelo ja niiden päivitykset on annettava jäsenvaltioiden ja kansalaisten tietoon tarkoituksenmukaisin menetelmin komission käyttöön ottamilla tietojärjestelmillä, kuten julkaisemalla ne internetissä.”
13)
Muutetaan liite I tämän asetuksen liitteessä olevan A osan mukaisesti.
14)
Muutetaan liite III tämän asetuksen liitteessä olevan B osan mukaisesti.
15)
Muutetaan liiteluettelo tämän asetuksen liitteessä olevan C osan mukaisesti.
2 artikla
Kumotaan asetukset (EU) N:o 1125/2010 ja (EU) N:o 162/2011.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä huhtikuuta 2014.

Labels: 3
19
6